מספן המודיעין
ראשי מספן המודיעין

מפקדי המספן החלו בדרגת סא"ל ונקראו ראש ענף ים/4 בשנת 1966 עלה המודיעין הימי לרמה של מחלקה ודרגת המפקד אל"ם. לאחר מלחמת יום הכיפורים עלה המודיעין הימי ממחלקה למספן. דרגת המפקד עלתה לתא"ל.
| ראשי המספן> שם | ראשי המספן> תקופת כהונה | ראשי המספן> תפקיד קודם | ראשי המספן> תרומה למודיעין הימי והערות | ראשי המספן> תמונה |
| --- | --- | --- | --- | --- |
| רב חובל שמעון הורן | אפריל 1948 - דצמבר 1949 | פעילות עיתונאית מפלגתית |  |  |
| רב חובל אריה פינס | 1949 – 1949 | שירות המודיעין הצבאי | חזר למודיעין הצבאי אחרי חודשים אחדים. |  |
| סא"ל צבי קינן | דצמבר 1949 – ספטמבר 1951 | הצי המסחרי הבריטי | לימים ראש מחלקת ים ומפקד שייטת 1. עבר לאמ"ן והיה סגן ראש אמ"ן ומ"מ ראש אמ"ן |  |
| סא"ל חיים רפאלי | ספטמבר 1951 – יולי 1955 | הכשרה ימית במפרשית 'תיאודור הרצל' של בית"ר בים הבלטי. שירת בכוחות המיוחדים הבריטיים A Force בצפון איטליה. זכה לציון לשבח בריטי על פעולה מעבר לקווי האויב ב-16.11.44. | ביסוס כוח האדם והמסגרת הארגונית, גיבוש נוהלי עבודה עם ממ"ן וסוכנויות האיסוף. לימים ראש מחלקת כוח אדם |  |
| סא"ל אריה ברוש | יולי 1955 – אפריל 1960 | מפקד פריגטה בשייטת הגדולה | בימי מלחמת סיני ולכידת המשחתת אבראהים אל-אוול, התמודד עם התגברות האיום הימי כתוצאה של האיחוד הסורי מצרי. |  |
| סא"ל יחיאל שפירא | אפריל 1960 – אפריל 1964 | קצין תותחנות ראש ענף אמצעי לחימה | משמעות האיחוד סורי-מצרי (58–61) על האיום הימי. מעקב אחר מימוש עסקת הנשק הצ'כוסלובקית-מצרית שהביאה למצרים משחתות, צוללות, ספינות טילים, טורפדו מתקדם, ומוקשים. מעקב אחר הפעילות של הצי המצרי בים סוף במלחמת האזרחים בתימן, והמשמעות לנתיבי השיט מאילת ואליה. לאחר התפקיד נעשה סגן נספח צה"ל בפריז והנספח הימי באירופה. |  |
| אל"ם ראובן אשכנזי | אפריל 1964 – אפריל 1971 | מלווה אוניות מעפילים בפלי"ם, קצין מבצעים שייטת המשחתות | בימי מלחמת ששת הימים. בתקופתו נהפך ענף ים/4 למחלקת מודיעין ים. לימים נספח צה"ל באיטליה. |  |
| אל”ם אברהם (רמי) לונץ | אפריל 1971 – יוני 1975 | מפקד אח"י נגה (ק-22), ראש ענף גנ"ק | בימי מלחמת יום הכיפורים. |  |
| תא"ל אלי לוי | יוני 1975 – יולי 1980 | מפקד פלגת ספינות סער | בימיו נהפכה המחלקה למספן המודיעין. לימים נעשה נספח צה"ל וראש משלחת משרד הביטחון בגרמניה. |  |
| אל”ם מיכה רם | יולי 1980 – יולי 1983 | מפקד פלגת ספינות סער, סגן מפקד זירת ים סוף | קידם הכרת אמצעי הלחימה של האויב ויכולות מיוחדות בתחום הטכני. כיוון את המודיעין למעקב אחר מהלכי מלחמת פוקלנד והסקת תובנות רלוונטיות לאזורנו. עמד בראש המספן בעת בימי מלחמת לבנון הראשונה. לימים מפקד חיל הים. |  |
| אל”ם אברהם אשור | יולי 1983 – מרס 1985 | מפקד בסיס אשדוד | מימוש יכולות מיוחדות בתחום המודיעין הטכני, תהליך שהחל בימי קודמו. מעקב ועצירת אוניות נושאות אמצעי לחימה של הפלסטינים שהתפנו מלבנון והכנות למבצע דרך נץ. |  |
| תא"ל אריה רונה | מרס 1985 – ספטמבר 1988 | מפקד שייטת ספינות הטילים | שיקום היחסים עם קהילת המודיעין האמריקאית. סיכול הפעילות הימית של המחבלים הפלסטינים במרחבי הים התיכון, כולל מבצע דרך נץ, טיבוע אניית מחבלים אטווירוס ומבצע מקצה שיפורים לתפיסת היכטה אנגל. עבודת מטה על מאפייני "המודיעין הימי בשדה הקרב העתידי". |  |
| תא"ל רפי אפל | ספטמבר 1988 – יולי 1990 | ראש מחלקת תקציבים ובקרה | המשך שיקום היחסים עם קהילת המודיעין האמריקאית. מעקב וסיכול מתקפת חבלה בסירות מהירות שהגיעו באונייה מלוב מבצע אבק דרכים. |  |
| תא"ל ידידיה יערי | יולי 1990 – יולי 1993 | מפקד שייטת 13 | הוביל את מספן המודיעין לקראת ובמהלך מלחמת המפרץ הראשונה, לרבות בניית תמונת הציים הזרים במרחב ותובלת הגייסות לזירת הלחימה. פעל להקמה ולמיסוד של תשתית מודיעינית למעקב אחר תובלת מכלולים אסטרטגיים על גבי אניות סוחר ובכלל זה טילי קרקע קרקע ארוכי טווח מקוריאה הצפונית לסוריה. ניצול הזדמנויות למחקר מודיעיני מעמיק על איומים טכניים בעקבות התפרקות הגוש הסובייטי כמו גם כניסה לאיומים בתווך התת-מימי. לימים מפקד חיל הים החמישה עשר. |  |
| תא"ל רוני איכר | יולי 1993 – ינואר 1996 | מפקד שייטת ספינות הטילים, ראש מספן כוח האדם | דגש על הגזרה המערבית. פיתוח כושר איסוף בכלי השיט. הכניס סדר באיוש ובמינויים לתפקידים בתוך המספן. |  |
| תא"ל שי ברוש | ינואר 1996 – ספטמבר 1999 | מפקד שייטת 13 ומפקד בסיס אשדוד | מעקב התחמשות הצי המצרי בכלי שיט ומערכות נשק מערביות. הכנסת מערכות ויזינט, מבצע שירת הצפצפה. | אל"ם שי ברוש 1993 |
| תא"ל חזי משיטה | ספטמבר 1999 – אוגוסט 2002 | מפקד שייטת ספינות הטילים | הוביל היערכות ארגונית אל מול גל מחודש של הברחות אמל"ח בדרך הים בגזרת הים התיכון והים האדום. היערכות שהניבה הצלחות מבצעיות, בין השאר את ירוטה ומעצרה של אניית הנשק קארין איי בים האדום. המשיך את העיסוק המעמיק במודיעין טכנולוגי ובמודיעין מטרות. זכה לעיטור מראש המודיעין הימי האמריקאי על קשרי עבודה הדוקים בין שני הארגונים. |  |
| תא"ל נועם פייג | אוגוסט 2002 – ספטמבר 2004 | מפקד שייטת ספינות הטילים | התמודדות עם הברחות האמל"ח לרצועת עזה והתחזקות חמאס וחזבאללה והתעצמותם בסיוע איראן. |  |
| אל"ם רם רוטברג | ספטמבר 2004 – מרץ 2007 | מפקד שייטת 13 | בימי מלחמת לבנון השנייה. לימים מפקד חיל הים. |  |
| תא"ל אבי ארזוני | מרץ 2007 – מרץ 2010 | מפקד שייטת ספינות הטילים | מתודולוגיה ומחשוב בעבודת המודיעין. |  |
| תא"ל ירון לוי | מרץ 2010 – קיץ 2012 | מפקד שייטת ספינות הטילים ומפקד בסיס אשדוד |  | אל"ם ירון לוי 2009 |
| תא"ל יורם לקס | קיץ 2012 – קיץ 2015 | מפקד בסיס אשדוד ונספח בארצות הברית | בזמן מבצע צוק איתן. | אל"ם יורם לקס, 2006 |
| תא"ל שי אלבז | קיץ 2015 – 2018 | מפקד שייטת 13 ורמ"ח מבצעים בחיל הים |  |  |
| תא"ל אייל הראל | 2018 – אוקטובר 2019 | מפקד שייטת ספינות הטילים ורמ"ח תכנון באגף התכנון | לימים ראש אגף התכנון ובניין הכוח הרב-זרועי. |  |
| תא"ל יובל אילון | נובמבר 2019 – דצמבר 2021 | מפקד בסיס אשדוד |  |  |
| תא"ל אמיר גוטמן | דצמבר 2021 – אוקטובר 2024 | מפקד בסיס אשדוד | במהלך מלחמת חרבות ברזל |  |
| תא"ל א' | אוקטובר 2024 - |  | במהלך מלחמת חרבות ברזל |  |